Anɛ o maa suɔ nɛ o kane munyu nɛ ɔ ngɛ %% mi lo?
Baiblo ɔ Ngɛ Intanɛti ɔ Nɔ | NGMAMI KLƆUKLƆU Ɔ—JE EHE BAIBLO
Anɛ o maa suɔ nɛ o kane munyu nɛ ɔ ngɛ %% mi lo?
2 Lɛɛ kekleekle kulaa a, nɔ́ nɛ i ngɛ he wami woe ngɛ he ji kaa a hɛɛ pɛɛ kpami nɛ mi wa, sɔlemihi, mi damihi, kɛ si namihi a mi ha nimli slɔɔtohi tsuo,
2 kɛ ha matsɛmɛ kɛ nihi tsuo nɛ a hɛɛ blɔ nya nguahi, konɛ wa nyɛ nɛ waa ya nɔ nɛ waa kɛ Mawu jami nɛ pi si kɛ hɛdɔ nɛ hi si kpoo ngɛ he jɔmi mi.
3 Enɛ ɔ hi nɛ e sa wa Yi Wami Helɔ ɔ, nɛ ji Mawu hɛ mi,
4 nɔ nɛ e suɔmi nya ji kaa a he nimli slɔɔtohi tsuo a yi wami nɛ a ba ná anɔkuale ɔ he nile nitsɛnitsɛ ɔ.
5 Ejakaa Mawu kake lɛ ngɛ, kɛ mi dalɔ kake ngɛ Mawu kɛ adesahi a kpɛti, nyumu ko, nɛ ji Yesu Kristo,
6 nɔ nɛ e ngɔ e he kɛ ha kaa kpɔmi nɔ́ nɛ sa pɛpɛɛpɛ kɛ ha nimli slɔɔtohi tsuo ɔ—enɛ ɔ ji nɔ́ nɛ a maa ye he odase ngɛ lɛ nitsɛ e be nɛ sa mi ɔ nɛ.
7 Odase yemi nɛ ɔ he je nɛ a hla mi fiɛɛlɔ kɛ bɔfo ɔ nɛ—anɔkuale nɛ i ngɛ tue ɔ nɛ, pi lakpa nɛ i ngɛ yee—je ma amɛ a tsɔɔlɔ ngɛ sanehi nɛ kɔɔ hemi kɛ yemi kɛ anɔkuale he.
8 Enɛ ɔ he ɔ, i suɔ kaa ngɛ he fɛɛ he ɔ, nyumu ɔmɛ nɛ a ya nɔ nɛ a sɔle, nɛ a wo ninehi nɛ a he tsɔ nɔ, nɛ abofu kɛ atsinyɛ jemi nɛ ko hi mi.
9 Jã kɛ̃ nɛ e sa nɛ yi ɔmɛ nɛ a kɛ humi peemi kɛ juɛmi nɛ mi tsɔ nɛ dla a he bɔ nɛ sa, pi kɛ yi gbɔmi slɔɔtohi kɛ sika tsu loo adiagba loo tade nɛ he jua wa saminya,
10 se mohu ngɛ blɔ nɛ e sa yihi nɛ a tsɔɔ kaa a jaa Mawu ɔ nɔ, nɛ lɔ ɔ ji kaa kɛ gu ní tsumi kpakpahi a nɔ.
11 Ha nɛ yo nɛ e pee dii kɛ kase ní kɛ he si bami nɛ pi si.
12 I ngmɛ́ yo ko blɔ kaa e tsɔɔ ní loo e ye nyumu nɔ, mohu ɔ, e sa nɛ e ya nɔ nɛ e pee dii.
13 Ejakaa Adam lɛ a bɔ kekle, loko Hawa.
14 Jehanɛ se hu ɔ, pi Adam nɛ a sisi, mohu ɔ, yo ɔ nɛ a sisi saminya nɛ e ba pee mlaa nɔ tɔlɔ.
15 Se a maa baa yo yi kɛ gu bi fɔmi nɔ, ke ji kaa e yaa nɔ ngɛ hemi kɛ yemi kɛ suɔmi kɛ klɔuklɔu peemi kɛ juɛmi nɛ mi tsɔ mi.